**ŠVENČIONIŲ RAJONO SPORTO CENTRO**

**2020 METŲ VEIKLOS ATASKAITA**

**1. Centro pristatymas:**

1.1. Švenčionių rajono sporto centras yra Švenčionių rajono savivaldybės biudžetinė įstaiga. Sporto centro steigimo ir veiklos pradžia 2016 m. sausio 1d.

Įstaigos kodas – 304157240

Įstaigos adresas: Vilniaus g. 19, 18116 Švenčionys, tel./faks. 838752480,

el.p. sportocentras@svencionys.lt, internetinė svetainė www.svencioniusc.lt.

1.2. 2020 metais Švenčionių rajono sporto centro sportininkus ugdė 8 treneriai dirbantys pagal etatinio trenerių darbo apmokėjimo modelį. Vienam treneriui patvirtinta IV-oji kategorija, dviems- III-oji ir dviems I-oji kategorija. Švenčionių rajono sporto centras vykdo šių sporto šakų ugdymo programas: lengvosios atletikos, krepšinio, jėgos trikovės, Grappling.

2020 m. gruodžio 31 d. duomenimis sporto centro treniruotes lankė 127 ugdytiniai.

Sportinio ugdymo grupių teritorinis išsidėstymas:

|  |  |  |  |
| --- | --- | --- | --- |
| Sporto šaka | Švenčionys | Švenčionėliai | Pabradė |
| Lengvoji atletika | + | + | + |
| Krepšinis | + | + | + |
| Grappling | + |  |  |
| Jėgos trikovė | + |  |  |

1.4. Centro direktorius – Artūras Paulauskas išrinktas konkurso būdu Švenčionių rajono sporto centro direktoriumi. Centrui vadovauja nuo 2016 m. lapkričio 21 d.

1.5. Švenčionių rajono savivaldybės tarybos sprendimu 2016 m. birželio 30 d. Nr. T- 155 „Dėl Švenčionių Papildomo ugdymo centro reorganizavimo prijungimo būdu prie Švenčionių rajono sporto centro“ centrui nustatytas didžiausias 6 pareigybių skaičius. Darbuotojų skaičius neviršija nustatyto didžiausio leistino skaičiaus.

2020 m. centre dirbo 13 darbuotojų: iš jų 5 administracijos darbuotojai - direktorius, sporto įstaigos padalinio vadovas – 1 etatas, 1 metodininkas – 0,25 etato, 1 vyriausioji specialistė – 1 etatas, vairuotojas – 1 etatas , 8 treneriai.

1.6. Naudojamos patalpos:

|  |  |  |
| --- | --- | --- |
| Naudojamos patalpos | Plotas (m2) | Pastabos |
| Švenčionių rajono savivaldybė, Vilniaus g. 19, Švenčionys | 19,50 | Patalpos yra nuomojamos |
| Švenčionių Zigmo Žemaičio gimnazija, Adutiškio g. 18, Švenčionys | 288 | Sporto salė |
| Švenčionių rajono Pabradės „Ryto“ gimnazija, Upės g. 17, Pabradė | 714,91 | Sporto salė |
| Švenčionių r. Pabradės „Žeimenos“ gimnazija, Vilniaus g. 43, Pabradė | 421,97 | Sporto salė |
| Švenčionių r. Švenčionėlių Mindaugo gimnazija, Vilniaus g. 124, Švenčionėliai | 200 m2 | Sporto salė |
| Švenčionių progimnazija, Lentupio g. 32, Švenčionys | 445,95 | Sporto salė |
| Švenčionių r. Švenčionėlių progimnazija, Mokyklos g. 24, Švenčionėliai | 445,46 | Sporto salė |
| Švenčionių r. Švenčionėliai, Kaltanėnų g. 1-1 Švenčionėliai | (20,43kv. patalpos nuomojamos) | Patalpos |

1.7. Biudžetas:

|  |  |
| --- | --- |
| **Finansavimo šaltiniai** | **Skirtos lėšos (tūkst. eurų)** |
| Mokinio krepšelio lėšos MK | 6,4 |
| Savivaldybės biudžeto lėšos SB (+TP) | 191,2 |
| Biudžetinių įstaigų pajamos BĮP (nuompinigiai) | 0,3 |
| Kitos lėšos (parama +NMA) | 0,6+ 5,3 |
| Savivaldybės administracija | 5,5 |
| Valstybės biudžeto lėšos (atlyginimų padidinimui pedagoginių darbuotojų) | 6,9 |

**2. Centro veiklos rezultatai:**

**2.1. Centro tikslas:**

Organizuoti ir įgyvendinti kūno kultūros ir sporto politiką Švenčionių rajone, formuoti, treniruoti jaunimo ir suaugusiųjų komandas, kurios dalyvautų respublikos pirmenybėse, ugdyti individualių sporto šakų sportininkus, gebančius tinkamai atstovauti Švenčionių rajonui šalies čempionatuose ir pirmenybėse, Europos ir Pasaulio čempionatuose ir olimpinėse žaidynėse.

**2.2. Pagrindiniai Sporto centro veiklos prioritetai:**

1. Populiarinti sveiką gyvenimo būdą.

2. Skirti pakankamą finansavimą sportui, sukurti naują ir atnaujinti esamą sporto infrastruktūrą, skiriant ypatingą dėmesį švietimo įstaigų sporto bazių atnaujinimui.

3. Sudaryti sąlygas visiems naudotis esamais vidaus ir lauko sporto objektais.

4. Skatinti privatų verslą investuoti į sporto plėtrą rajone bei remti rajono sportininkus, garsinančius Švenčionių rajoną ir Lietuvą.

**2.3. Svarbiausi 2020 m. Sporto centro darbai:**

1. Suremontuota krepšinio aikštelės danga Švenčionėliuose.

2. Organizuotos nemokamos sporto treniruotės Švenčionėlių mieste.

3. Organizuotos nemokamos gimnastikos treniruotės mergaitėms Švenčionėlių mieste.

4. Organizuota nemokama vaikų stovykla.

5. Pakeisti suoliukai esantys sporto stadione prie Švenčionių Zigmo Žemaičio mokyklos.

6. Pateikta projekto paraišką į Sporto rėmimo fondą.

**2.4. Svarbiausi Sporto centro renginiai:**

- Švenčionių rajono vyrų krepšinio pirmenybės;

- Lietuvos mokyklų žaidynių rajoninės ir zoninės varžybos (kvadrato, estafečių, krepšinio, lengvosios atletikos, štangos spaudimo);

- Vasario 16-osios bėgimas „Bėgame už Lietuvą“;

- Krepšinio turnyras 3x3 Švenčionių rajono miestų taurėms laimėti;

- Karaliaus Mindaugo krepšinio ,,3x3“ turnyras;

- Bėgimas Švenčionėlių gatvėmis;

- Krepšinio turnyras „Vienas prieš vieną“;

- Atviros Švenčionių rajono spiningavimo varžybos;

- Vyrų teniso pirmenybės;

- Draugiškos miestų futbolo varžybos.

**2.5. 2020 m. Įgyvendinti projektai :**

1. Įgyvendintas projektas pagal kaimo vietovių vietos plėtros strategijos Švenčionių rajono vietos veiklos grupės „Švenčionių partnerystė“ teritorijos 2015–2023 m. vietos plėtros strategijos veiklos sritį „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“.

2. Įgyvendintas projektas pagal programą „Vaikų vasaros stovyklų ir kitų neformaliojo vaikų švietimo programų vykdymas“ . Suorganizuota vaikų vasaros stovykla.

**2.6.** **Skirti papildomi finansavimai:**

Sporto klubams „GRIFAS”, „LIŪTO NARVAS”, asociacijoms „PERKŪNAS”, „AITVARAS“ varžybų starto mokesčių apmokėjimas, autobuso skyrimas, ir kelionės išlaidų apmokėjimas. Kelionės išlaidų apmokėjimas Džiugui Karkleliui į treniruotes Ignalinos baseine.

**2.7. Sporto centro sportininkų pasiekimai:**

**TARPTAUTINĖS VARŽYBOS:**

Baltijos šalių komandinis čempionatas , Ogre 2020 08 14-15d. – 2 ir 5 vieta.

XXVIII tarptautinės sportinio ėjimo varžybos “Druskininkai 2020”, 2020 09 12. – 3 pirmos vietos, 4 antros vietos, 2 trečios vietos.

Europos sportinio ėjimo “Permit meeting”varžybos , Alytus 2020 09 18 – 2 pirmos vietos, 4 antros vietos, 4 trečios vietos.

**LIETUVOJE:**

2020 m. Švenčionių rajono sportininkai Lietuvos suaugusiųjų ir jaunimo čempionatuose iškovojo 13 pirmų vietų, 4 antras ir 4 trečias vietas. 3 Švenčionių rajono sportininkai yra Lietuvos olimpinės rinktinės nariai (Živilė Vaiciukevičiūtė, Artur Mastianica, Monika Vaiciukevičiūtė), 4 – Lietuvos nacionalinės rinktinės nariai, 1 Lietuvos jaunimo rinktinės narys ir 3 Lietuvos jaunių rinktinės nariai.

**2019–2020 m. krepšinio čempionatai (treneris T. Garla):**

1. „Švenčionių SC“ - Lietuvos moksleivių krepšinio lygos jaunių U17 vaikinų (gim. 2003 m.) krepšinio čempionatas;

2. „Švenčionių SC“ - Lietuvos moksleivių krepšinio lygos U13 berniukų (gim. 2007 m.) krepšinio čempionatas“;

3. „Švenčionių SC“ - Lietuvos moksleivių krepšinio lygos U12 vaikų (gim. 2008 m.) krepšinio čempionatas „Pirmasis iššūkis“;

4. Švenčionių „Švenčionys“ - X-osios Rytų Aukštaitijos senjorų „39+“ krepšinio pirmenybės.

**2020–2021 m. krepšinio čempionatai (treneris T. Garla):**

1. „Švenčionių SC“ - Lietuvos moksleivių krepšinio lygos jaunių U18 vaikinų (gim. 2003 m.) krepšinio čempionatas;

2. „Švenčionių SC“ - Lietuvos moksleivių krepšinio lygos U14 berniukų (gim. 2007 m.) krepšinio čempionatas“;

3. „Švenčionių SC“ - Lietuvos moksleivių krepšinio lygos U12 vaikų (gim. 2009 m.) krepšinio čempionatas „Pirmasis iššūkis“;

4. Švenčionių „Švenčionys“ - XI-osios Rytų Aukštaitijos senjorų „39+“ krepšinio pirmenybės.

**2.8. Sporto centro tobulintinos veiklos sritys:**

- Centro infrastruktūros ir materialinės bazės gerinimas, papildomų finansavimo šaltinių paieška.

- Bendradarbiavimo sutarčių su kitomis sporto ugdymo įstaigomis sudarymas bei projektinės veiklos planavimas.

- Sporto stovyklų sportininkams organizavimas.

Sporto centro direktorius Artūras Paulauskas